TEJKAN AQTAYNIL MAKANA 
LAKAMUNUKPA NI DIOS, LAKMAKAL 
TACHUN YU ALIN (GENESIS 1.1 - 2.3) 

La maqancha va jantu t'uju ixjunita ni 
lakat'un, ali lakt'iyan, ali julchan, ali malkuyu, 
ali jast'akun. Vali'iy ix'akts'isninta. Ni lapanakni 
jantuka ix'alin. Va tus jantuka tu'uchun ix'alin, 
vali'iy ixjunita. Yu Dios yucha va ixt'ajuncha 
porke ni yucha alinta mas va tavanancha kaval. 

Ni Dios va yucha yu makal ni lakt'iyan kun 
ni lakat'un. Y yu lakat'un tus is'aqtsamanta 
apura xkan y vachu ixputs'is'ojota. 

Ex va chuncha ni Dios va naul: 

-iKa'alilcha ni jatunkunuIEx va chuncha 
alilcha ni jatunkunu. Ex chuncha ni Dios va 
laqts'il ni jatunkunu va chapujcha oxi val. Ex yu 
japuts'isni va tumpajcha makal. Ex chuncha yu 
jatunkunu va junil tunkuj, yu ts'is va junil 
puts'isni. Ex yu anchunu xap'unaj julchan va 
yucha makal ni Dios. 

Chavay yu paqt'iyunu julchan ni Dios va 
naul: 

-i Yu xkan va katalaqlvaqlicha! Yu lati 
katamakaul ixli'akpu, y lati katamakaul 
ixlituntaun,- va naul ni Dios. 



Ex va chuncha ni xkan va tumpajcha val 
Chuvay yu ta'an tamakaul yu ixli'akpu ni yu 
ta'an pavaknicha val la ixpakltaun, ex ancha ni 
Dios junil lakt'iyan. Ex yu anchunu paqt'iyunu 
julchan va yucha makal ni Dios. 

Chavay yu paqt'utunu julchan ni Dios va 
naul: 

-Chavay yu xkan yu xatamakajun ixlituntaun, 
jru'uncha katataqxtoqlicha, lakatamincha 
katali'al para ex chuncha katasulcha ni lakat'un 
ta'an ka'aqxixnil- va naul ni Dios. 

Ex va chuncha val. Ni xkan talaqlvaqlicha 
lakatamin ni lakat'un. Ex chuncha yu ta'an 
taqp^oqtaulal ni xkan ni Dios va junil ixtaqa'uti 
va mar. Chavay yu ta'an tamakaulcha ni laqa 
aqxixni ni Dios va junil lakat'un. Ex va chuncha 
ni Dios va laqts'il va chapujcha oxi tacha val. Ex 
chuncha va naul: 

-Chuvay kata'alilcha yu jak'ivinan yu 
lakxtak'au y vachu jak'ivinan yu taxta'a 
xa'unikan. 

Ex va chuncha val. Talaj'aynli yu jak'ivinan 
yu lakxtak'au y vachu jak'ivinan yu taxta'a 
xa'unikan. Tejkan chuncha val, ni Dios va 
laqts'il va la oxi lilal. Va chuncha ni anchanu 



paqt'utunu julchan va yucha makal ni Dios. 

Ex chuncha yu paqt'at'ini julchan va naul ni 
Dios: 

-Chavaycha ka'alilcha maklku ni lakt'iyan 
para kamaklkulcha ni lakamunukpa. Ex 
chuncha ni yucha la oxi vachu kuna para 
kapumispajmakakal ni laka julchan kun laka 
malkuyu kun laka jach'itin,- va naul ni Dios. 

Ex va chuncha val maqancha tejkan Dios 
lakmakal ni anchunu la'at'uy maklku. Yu la ay 
maklku ni yucha va mapulkuy laka jatunkunu. 



Y yu lakat'uniy maklku yucha mapulkuy laka 
puts'isni. Y ni Dios vachu makal jast'akun. 

Ni Dios va yucha lakmuk'al ni julchan 
lakt'iyan kun ni malkuyu kun jast'akun, va para 
katamapulkul ni lakat'un. Ex va chuncha ni 
Dios va laqts'il va la oxi val. Ex ni anchanu 
paqt'at'ini julchan va yucha makal ni Dios. 

Ex chuncha yu paqkisini julchan va naul ni 
Dios: 

-Yu chavay kata'alilcha ni jatantin ni lakamar 
kun la'axkan, y vachu kata'alil ni tso'on para 
katalt'ilinijtsukulcha ni lakamunukpa,- va naul 
ni Dios. 

Ex va chuncha val tejkan Dios jalakmakal ni 
jatantin kun tso'on. La pulavaj jalakmakal ni 
Dios. Y laqts'il va la oxi val. Ex chuncha ni 
Dios jalakjunil: 

-K'at'alavat'ikcha. Kap'int'ikcha tsukunin tus 
ta'akapuchun ni lakat'un,- va naul ni Dios. 

Ni anchanu paqkisini julchan va jmcha makal 
ni Dios. 

Ex chuncha yu paqchaxana julchan va naul 
ni Dios: 

-Chavaycha katatsuku'olcha tapuchuxi ni 



talitsukuti por putamin puluu ka'alil, tachun yu 
ta'alin laka putaulanaxna y tachun yu ta'alin 
lakak'avinan y vachu kun yu lakst'uniy y kun yu 
tatalaqvaqay lakat'un, - va naul ni Dios. 

Ex chuncha val tejkan ni Dios jalakmakal ni 
talitsukuti. Ex chuncha ni Dios va laqts'il ni la 
oxi val tachun yu jalakmakal ni jatalitsukuti. 

Ex vachu naul ni Dios: 

-Kamakayau qayntaun lapanaki yu chuncha 
tacha kijnank'an para kalaklhistakli y 
kalaklhichimo'ol ni jatantin yu alin lakxkan y yu 
tso'on yu talt'ilinin lakt'iyan ali yu alati 
talitsukuti y vachu yu tatalaqvaqay lakat'un,- va 
naul ni Dios. 

Ex chuncha lakmakal ni Dios yu lapanakni. 
P'unaj makal qayntaun jo'ati ex astan makal 
qayntaun xanati. Ex va lakjunil ni lapanakni ni 
Dios: 

-Chuvay ni uxiknank'an kats'uk'uyapitikcha 
ni aniy lakat'un. Kat'alavayapitikcha tus 
ta'akapuchun lakamunukpa ka'alin'oyapitik 
Uxiknank'an k'alach'imo'onunapitik. Chavay 
tachun iklamaqxtaqniyau, va si mivaytik'an 
kuna, tachun yu javan y vachu tachun yu 
xa'unikan yu taxta'a ni jak'ivinan. Y yu 



talitsukuti yu'uncha ixvaytik'an va si javan 
kuna.- va naul ni Dios. 

Ex va chuncha lakmakal lapanakni ni Dios. 
Y va laqts'il tachun ni yu lakmakal va si laj'oxi 
xajchal. Ex yu anchunu paqchaxana julchan va 
yucha makal ni Dios. 

Y chuncha ni anchanu paqchaxana julchan 
va lakmajkani'okal ni lakt'iyan kun lakat'un kun 
tachun yu tat'a'alinta. 

Chavay yu paqtujunu julchan ex ni Dios va 
jastaknalcha, jantucha katapatsal. Va xliyucha 
maxajnichai ni anchanu paqtujunu julchan va 
para kaval xajulchan jastaknati. Chuncha ni 
anchanu julchan paqtujun va matajtanival ni 
Dios. 

NI DIOS MAKAL NI YU XAP'UNAJ 
JO'ATI KUN YU XAP'UNAJ XANATI 
(Genesis 2.7-9,15-25) 

Va chuncha tejkan ni Dios makal ni yu 
xap'unaj jo'ati va makal kun xapoqxi lakat'un, 
ex va chuncha va sununil la ixlixin va 
malakpukujulcha ex litsukulcha jatsukunti. Va 
chuncha aqtaynilcha tatsukuy ni lapanakni. Yu 
anchanu xap'unaj jo'ati va junkal Adan, va 
naumputun t'un. 



Ex va chuncha ta'an putak'ut'a ni julchan va 
ix'alin taun ay lakat'un ta'an Dios jalakma'ayal 
jatach'anati kun alati javan kun jak'ivinan yu 
ixtaxta'a xa'unikan. Ni anchunu lakat'un va 
ixjunkan Eden. 

Ex chuncha ni Dios va ancha ulal ni anchunu 
xap'unaj jo'ati kun yu xap'unaj xanati para 
katalistakli yu jatach'anati. Y yu ixta'ajna ni laka 
jatach'anati ni Dios maqayaul aqat'uy k'iu. Yu 
aqataun k'iu yucha va yu lay kap'umisp'at'i yu 
oxi kun yu jantu oxi. Y yu aqataun ni yucha va 
yu lay xta'a oxi jatsukunti mas va tavanancha. 

Ni Dios va chuncha xtaqnil lachimo'on ni 
anchunu jo'ati, va junil: 

-Lay k'a'uye'i tus tachun ni xa'unikan ni 
jak'ivinan yu alin laka jatach'anati. Va mun yu 
aqataun k'iu yu xta'a xa'unikan yu kap'umispat'i 
yu oxi kun yu jantu oxi, yucha jantu k'a'ut'i. 
Chuvay incha k'a'uye'i chuncha laqsaval ijkunan 
siempre kaniye'i,- va junil ni Dios ni jo'ati. 

Yu tachun ni talitsukuti yu ta'alinta, ni Dios 
va lakmakal va si xapoqxi ni lakat'un. Ni Dios 
va tus laklani'ol ni talitsukuti ni Adan para 
kalakmuk'anilcha ixtaqa'utik'an siya laqatamin. 
Va chuncha alii ixtaqa'utik'an tus chavaycha. 

Pero ni Adan va jantu t'uju ixjunita ixt'altana yu 
ka'aqtayjul. Ex chuncha va naul ni Dios: 

-Ka jantu oxi katsukul x'aman ni jo'ati. 
Chavay vachu iktimakaniy yu ixt'altana para 
ka'aqtayjul,- va naul ni Dios. 

Ex va chuncha ni Dios va maltatal ni jo'ati. 
Va chuncha ni jo ati tejkan vak iltatay ex ni 
Dios va maxtunil maqataun ixja elan. Ex kun ni 
anchanu maqataun ja'elan yu maxtul ni Dios va 

makal qayntaun xanati. Ex chuncha ni Dios 
liminilcha ni xanati ni jo' ati ta'an ixvil. Ex 
tejkan laqts'ilcha ni jo'ati ni xanati, va naul: 

-Ni yu aniy kint'altana xamakakan va kivakax 
kun kelukuti. Chuvay ni yucha kunkana xanati 
porke ni Dios ta'an xamaxtuy va la ixlakatuna ni 
xapay,- va naul ni jo'ati. 

Ixliyucha ni jo'ati makajun ni ixpay kun 
ixnati, ex chuncha ch'antauncha t'atsukuy 
ixanati, y ni anchanu pumat'uy va pumatauncha 
lapanaki tajun porke tatalaqxtoqyacha. Ex va 
chuncha ni Adan va junil ixtaqa'uti ni ixanati va 
Eva, va naunputun jatsukunti, 

Chuncha ni anchanu lapanakni, ni Adan kun 
Eva, va laqte'asasan ixtajunita y va jantu 
ixtamaxanan. 

